
Ο «νονός των νονών», τα άγνωστα επεισόδια, οι έρωτες, ο γάμος και το τέλος µε µια ντουζίνα 
σφαίρες 


Στην προσωπική του σελίδα στο Γᾶςθοοοκ η φράση του Φρίντριχ Νίτσε «Οι συνέπειες των πράξεων µας, µας αρπάζουν από 
τον λαιμό. Τους είναι αδιάφορο αν στο μεταξύ έχουµε γίνει καλύτεροι», αποδείχτηκε τελικά προφητική για τον Βασίλη 
Στεφανάκο τον Ιανουάριο του 2018 στο Χαϊδάρι. Εκεί όπου ο «Νονός των νονών» γαζώθηκε από το Καλάσνικοφ του 
εκτελεστή του, µέσα στην θωρακισμένη ΒΜΝΝ του όπου και γράφτηκε το τέλος της µυθιστορηµατικής και ενίοτε βίαιης ζωής 
του. Μιας ζωής που τα είχε όλα στον υπερθετικό βαθμό γι΄ αυτόν τον Μανιάτη που δεν σήκωνε μύγα στο σπαθί του, που 
ένοιωθε άτρωτος και δεν φοβόταν.Ίσως να πίστευε ότι κανείς δεν θα τολμούσε µια επίθεση εναντίον του, ότι κάποιοι θα τον 
είχαν ξεχάσει, αυτόν, το αφεντικό των αφεντικών της Ελληνικής µαφίας. Τελικά, αυτοί οι «κάποιοι» τον θυμήθηκαν... 


Ο άνθρωπος µε το βλέμμα που «σκότωνε» 


Επίσημο βιογραφικό του Βασίλη Στεφανάκου δεν υπάρχει. Ο θρύλος του ὡς «σκληρός της νύχτας» γεννήθηκε όταν µπήκε 
δυναμικά στον χώρο διεκδικώντας αυτό που πίστευε ότι πρέπει να έχει.Έξυπνος, αποφασιστικός και προσεχτικός στις 
κινήσεις του, βρέθηκε να έχει στην κατοχή του εκθέσεις αυτοκινήτων, νυχτερινούς ναούς και λεφτά, που αποκτήθηκαν όµως 
με άλλους τρόπους. ΚάτΤι πάντως που δεν τον ένοιαζε, από την στιγµή που πέρασε στην αντίπερα όχθη και µπήκε στο 
μικροσκόπιο της αστυνομίας, πριν από τρεις και πλέον δεκαετίες. Λάτρης του ωραίου φύλου, ο σκληρός της νύχτας 
εντρύφησε µε πάθος σε ουκ ολίγες σχέσεις, άλλες σύντομες και άλλες πολύχρονες, σεβόµενος πάντα τις γυναίκες που είχε 
δίπλα του. 


Αρραβωνιάστηκε µια φορά, παντρεύτηκε την Κατερίνα Θωμαῖΐδου ενώ ήταν φυλακισμένος στην Λάρισα το 2010-είχε 
αποκτήσει έναν γιο µαζίτης-ενώ διατηρούσε πολύχρονη σχέση και µε δημοσιογράφο, η οποία του χάρισε µια κόρη. Για τους 
ανθρώπους που τον ήξεραν, ήταν ένας ντόµπρος άνδρας που δεν έπαιρνε τον λόγο του πίσω ενώ για τους φίλους του 


μπορούσε να κάνει τα πάντα αν του ζητούσαν βοήθεια. Υπάρχει φυσικά και η άλλη όψη του νομίσματος αφού ηξ, Απόρρητο 

θεωρούσε ως έναν από τοὺς μεγαλύτερους νονούς της νύχτας και αρχηγικό µέλος της μεγαλύτερης εγκληµατικής 
οργάνωσης που έδρασε ποτέ στην χώρα µας. Κατηγορήθηκε για επιθέσεις µε βόμβες, για τοκογλυφία, για εκβιασμούς, για 
Προστασία, για συμβόλαια θανάτου και για ηθική αυτουργία σε δολοφονίες και αποδράσεις. Με βλέμμα που όταν ήθελε 
σκότωνε ο Στεφανάκος δεν φημιζόταν παλιότερα για την Ψυχραιμία του, όταν ένοιωθε ότι κάποιος τον πρόσβαολε. 


Η πένα, η Μάνη και ο πελάτης! 

Το διαπίστωσε ένας άτυχος οδηγός, που είχε σταματήσει πίσω του σε ένα φανάρι, όταν αγνοώντας ποιος είναι µπροστά του 
άρχισε να κορνάρει όταν το φανάρι άναψε πράσινο. Ο Στεφανάκος που έστελνε ένα µήνυμα στο κινητό του, δεν έδωσε 
σηµασία, παρά µόνο όταν άκουσε τον οδηγό να τον προσφωνεί µε την πιο γνωστή ελληνική βρισιά. Παραδόξως όπως 
εξοµολογήθηκε οἩ ἴῃε ΓΘοοΓα λίγα χρόνια µετά σε δημοσιογράφο δεν οπλοφορούσε, οπότε βγήκε από το αυτοκίνητο µε 
όπλο µια πένα. Με αυτήν τραυμάτισε τον άτυχο οδηγό και έφυγε, µόνο που λίγο αργότερα μετάνιωσε για ότι είχε κάνει και 
αποφάσισε να είναι πιο ψΨύχραιμος. «Ἐβαλα την πένα, µατωµένη όπως ήταν σε µια πλαστική σακούλα» είπε στον 
δημοσιογράφο «και από τότε την έχω πάντα µαζί µου για να µου υπενθυμίζει ότι πρέπει να συγκρατώ τα νεύρα µου». 


Όταν κατέβαινε στην Μάνη ένοιωθε άλλος άνθρωπος, πίνοντας τσίπουρα µε τους φίλους του στην Αρεόπολη, εκεί όπου µια 
µέρα, ένας πελάτης παραπονέθηκε στον ιδιοκτήτη της ταβέρνας για την µουσική. «Καλά ποιος θέλει να ακούμε συνέχεια 
αυτόν τον Μελά;» ρώτησε και όταν του είπαν ποιος και του έδειξαν τον Βασίλη Στεφανάκο, πλήρωσε τον λογαριασμό και 
έφυγε σε πέντε λεπτά. Δήλωνε πάντα επιχειρηματίας, ακόµη και όταν τον συνέλαβαν το 2007, τότε που άρχισε η «διαμονή» 
του σε κατά τόπους σωφρονιστικά ιδρύματα. Πέρασε από το Μαλανδρίνο, τα Τρίκαλα, την Λάρισα και τον Δομοκό πριν 
καταλήξει στον Κορυδαλλό µε τον κολλητό του Παναγιώτη Βλαστό, τον άνθρωπο που δεν κοιμήθηκε εκείνο το βράδυ του 
Γενάρη στην φυλακή, από την στιγµή που έµαθε την δολοφονία του Στεφανάκου. Οι δυο τους είχαν πολύ στενή φιλική 
σχέση, µέχρι την ηµέρα που ο Μανιάτης αποφυλακίσθηκε, στις 12 Αυγούστου του 2016, µετά από εννιά χρόνια εγκλεισμού. 
Επέστρεψε στο Χαϊδάρι, στις δουλειές του και σε µια άλλη ζωή, που είχε όµορφες στιγµές µε τα παιδιά του, τα οποία 
λάτρευε και µια καθημερινότητα που είχε ξεχάσει. Κάποιοι από αυτούς που τον ήξεραν επιμένουν ότι ο Στεφανάκος δεν 
ήταν µόνο ο σκληρός της νύχτας, που ὃεν σήκωνε αντιρρήσεις. 


«Ὑπολογίζω τους πάντες αλλά δεν φοβάμαι» 

Λένε ότι βοήθησε παιδιά που είχαν εθιστεί στα ναρκωτικά να απεξαρτηθούν και κάποιους άλλους οι οποίοι δέχονταν 
απειλές να νοιώσουν ότι δεν κινδυνεύουν. Δήλωνε πάντα αριστερός, ψήφιζε πάντα ΚΚΕ Εσωτερικού και τα παράγωγά του 
αργότερα ενώ στην Φυλακή είχε στενές σχέσεις µε τα µέλη των «Πυρήνων της Φωτιάς». Σε µια από τις τελευταίες του 
συνεντεύξεις είχε δηλώσει ότι «υπολογίζω τους πάντες αλλά δεν φοβάμαι» κάτι που ίσχυε πραγματικά λένε άνθρωποι που 
τον έχουν γνωρίσει. Στην προσωπική του σελίδα στο {ᾶςθΏροοκ είναι πάρα πολλά τα σχόλια που άρχισαν να ανεβαίνουν λίγες 
ώρες µετά την µαφιόζικη εκτέλεση του ανθρώπου που πίστευε ότι κανείς ίσως, όσο και αν το ήθελε, δεν θα τολμούσε να 
βγάλει συμβόλαιο θανάτου µε το όνομά του. 


Ένα από τα πιο χαρακτηριστικά εμπεριέχει την φράση «Ορφάνεψαν τα παντελόνια απόμε...». Μια φράση που πιθανόν να 
εκφράζει πολλούς από τους ανθρώπους που τον έζησαν και είχαν φιλικές σχέσεις µαζίτου, αγνοώντας συνειδητά τα όσα 
είχε κάνει ο Στεφανάκος που κυνηγούσε χρόνια η ΕΛ.ΑΣ. Αυτός που τελικά γαζώθηκε από µια ντουζίνα σφαίρες, σε µια 
σκηνή που θα μπορούσε να υπάρχει άνετα σε µια µαφιόζικη ταινία, µε θέµα την άνοδο και την πτώση ενός Νονού από την 
Μάνη, που όπως πολλοί όµοιοι του δεν πρόλαβε να γεράσει. 





Δείτε ΟΛΕΣ τις τελευταίες ειδήσεις τη στιγµή που συμβαίνουν στο πεννςθιῖο 

